OpenLLM-France/wikimedia huggingface dataset:
# Lies

* Aquest article tracta sobre la capa de terreny formada durant el Juràssic. Si cerqueu el municipi francès, vegeu «Lias (Alts Pirineus)».
El Lies o Liàsic, anomenat lias en anglès, correspon a una formació de fàcies calcàries, de margues i argiles que constitueix la base de l'oolita amb la que comparteix alguns fòssils com Avicula inequivalvis i el sostre del Keuper en la sèrie estratigràfica europea. El seu gruix varia considerablement entre els 500 i 1.000 peus. La seva formació durant el Juràssic correspon a un ambient marí progressivament més somer, pel que usualment la granulometria de les roques són progressivament més gruixudes. Se sol subdividir en Lies Superior, Mitjà i Inferior.
L'aspecte característic per al Lies a Anglaterra, França i Alemanya, consisteix en una alternança de capes primes de calcàries la superfície de les quals, per la influència atmosfèrica, està tintada d'un color bru clar, separades per feixos argilosos de color fosc, de manera que, les pedreres a cel obert, presenten de lluny una laminació de diversos colors. Tot i que el color predominant de la calcària d'aquesta formació és blava, hi ha no obstant algunes capes del Lies inferior que és d'un blanc grogós, cosa que ha fet aparèixer la denominació Lies blanc. En la zona dels Vosges i Luxemburg el Lies esdevé arenaci, i prop de Harz, a Westfàlia i a Baviera la part inferior del Lies és gres.
Conté fòssils guia. S'ha aplicat al Lies el nom de calcària de Gryphites, per raó del gran nombre de conquilles que contenen una espècie d'ostres del gènere Gryphaea. Diversos cefalòpodes com els ammonites, belemnits i Nautilus. En aquests fòssils se sol conservar molt visible el sifó que comunica a través dels septes. Els peixos fòssils s'assemblen genèricament als de l'oolita, diferenciant-se dels fòssils trobats en fàcies cretàciques. Entre ells hi ha l'espècie Lepidotus gigas que s'ha trobat en el Lies d'Anglaterra, França i Alemanya. Les dents de l'espècie Acrodus nobilis també són molt abundants en el Lies. Entre els rèptils, abundants, es distingeixen diverses espècies de plesiosaures i ictiosaures (tot i que no restringits a aquesta capa, ja que es troben des del Muschelkalk fins al cretàcic. En el Lias de Lyme Regis s'han trobat també molts exemplars de Sepia loligo conservant encara "intactes" els sacs de tinta. Entre les restes vegetals del Lias, s'han trobat a Lyme Regis diverses espècies de Zamia, i a Whitby restes de coníferes. Els fragments de troncs són bastant comuns, i alguns d'ells convertits en calcària.
Els afloraments liàsics a la península Ibèrica són escassos citant-se a la costa d'Astúries i al cap de la Barra (l'Estartit, Baix Empordà).

## Notes

* ↑ «lies». Diccionari de la llengua catalana de l'IEC. Institut d'Estudis Catalans.

## Bibliografia

* Lyell, Charles; Ezquerra del Bayo, Joaquín. «capítol XVIII». A: Elementos de geología (en castellà). Madrid: Imprenta de Don Antonio Yenes, 1847, p. 469-487 [Consulta: 18 abril 2013].
# Llibre dels Quatre Senyals

El Llibre dels Quatre Senyals és un text jurídic que reflecteix l'estructura orgànica i el funcionament de la Generalitat de Catalunya medieval. Aplegava disposicions normatives que configuraven i protegien la potestat pública de la Diputació del General. Els capítols de Cort i altra normativa del General definien, regulaven i desenvolupaven la seva jurisdicció privativa i suprema derivada d'un monarca que l'havia extret de la seva summa potestat per abdicar-la «en els Deputats elegidors en la present Cort, si seran triennals, è a lurs succeydors triennals generalment».
Fou una recopilació elaborada per la mateixa Diputació i que es va començar durant el segle xv, amb una primera recopilació manuscrita (1413-1422), una segona de 1495. A l'iniciar-se la dinastia dels Habsburg. Aquest llibre prendrà importància com a element de contenció de la política absolutista del rei. Posteriorment, es varen fer tres edicions impreses: 1634, 1683 i 1698, sempre coincidint amb moments d'intimidació desafiament a la Generalitat i als seus impostos.

## Bibliografia

* Sánchez de Movellán Torent, Isabel, La Diputació del General de Catalunya (1413 - 1479) (Generalitat de Catalunya, Institut d'Estudis Catalans, Barcelona, 2004). Rev. estud. hist.-juríd., 2005, no.27, p.597-601. ISSN 0716-5455.
* Facsímil de l'edició de 1634 Arxivat 2008-02-25 a Wayback Machine.. ISBN 84-85031-52-0
* http://bdh-rd.bne.es/viewer.vm?id=0000212947&page=1 Libre dels Qvatre Senyals del General de Cathalvnya Editor: En casa de Hieronym Margarit Data de pub.: 1634
# Leo Peelen

Leo Peelen (Arnhem, 16 de juliol de 1968 - Apeldoorn, 24 de març de 2017) fou un ciclista neerlandès. Va guanyar la medalla de plata als Jocs Olímpics de Seül en puntuació. Era cosí del també ciclista Kenny van Hummel.
El 24 de març de 2017, morí inesperadament a la ciutat neerlandesa d'Apeldoorn, als 48 anys.

## Palmarès en pista

* 1987
** Campió dels Països Baixos en madison amateur
* 1988
** Medalla de plata als Jocs Olímpics de Seül en puntuació
** Campió dels Països Baixos en madison amateur

## Palmarès en ruta

* 1983
** Vencedor d'una etapa de la Ruban Granitier Breton
* 1984
** 1r al Tour de Berlín

## Referències

* ↑ «Leo Peelen». Olympics at Sports-Reference.com. Sports Reference LLC. «Còpia arxivada». Arxivat de l'original el 2012-06-29. [Consulta: 14 febrer 2015].
* ↑ «Oud-baanwielrenner Peelen (48) onverwachts overleden» (en neerlandès). NU.nl, 24-03-2017. [Consulta: 25 març 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Leo Michelson

Leo Michelson (en letó: Leo Mihelsons), Riga, 12 de maig 1887 - Nova York, 1978, va ser un artista pintor i escultor letó, nacionalitzat estatunidenc.
Va estudiar a Sant Petersburg, i va estudiar anatomia a la Universitat de Tartu. Va haver d'abandonar el país durant la Revolució Russa. Va fugir a Alemanya, on es va acostar a l'impressionisme. Més tard va viatjar es va establir a França, on va ser membre de l'Escola de París. Va adquirir una reputació internacional per les seves pintures i escultures exposades per tot Europa. D'origen jueu, a l'inici de la Segona Guerra Mundial es trobava a França. Va reeixir a fugir cap al sud de França i via Tolosa i Lisboa va poder refugiar-se a Nova York als Estats Units a la darreria de l'any 1940. Hi va obtenir la ciutadania el 1945.
Leo Michelson va rebre la Legió d'Honor el 1937 i l'Orde del Mèrit a Letònia el 1938. Molts de les seves obres que havia abandonat a un magatzem a Riga van ser destruït pels nazis i pels russos.
El Michelson Museum of Art («Museu d'Art Leo Michelson»), que va ser inaugurat el 1985 a Marshall a l'estat de Texas, té una gran col·lecció de les seves obres.

## Referències

* ↑ Bouret, Jean. Leo Michelson. Maler zwischen Traum und Wirklichkeit. Stuttgart: Belser, 1963.
* ↑ «Michelson, Leo (American painter, 1887-1978)» (en anglès). Union List of Artist Names Online. J. Paul Getty Trust, 2004. [Consulta: 21 maig 2022].
* 1 2 Michelson, 2001, p. 54.
* ↑ Lassaigne, Jacques. Michelson, peintures (en francès). París: Editions Aimery Somogy, 1949, p. 6+14.
* ↑ Michelson, 2001, p. 57.
* ↑ Michelson, 2001, p. 55.
* ↑ Cohen, Rebecca S. Art guide Texas : museums, art centers, alternative spaces, and nonprofit galleries (en anglès). Austin: University of Texas Press, 2004, p. 108. ISBN 0-292-71230-8.

## Bibliografia

* Michelson, Max. «Leo». A: City of life, city of death : memories of Riga (en anglès). Boulder: University Press of Colorado, 2001, p. 53-57. ISBN 0-87081-692-6.

## Enllaços externs

* Michelson Museum of Art (anglès)
* Michelson, Leo (1887-1978)
# Le Gouray

Le Gouray (en bretó Gorre) és un municipi francès, situat a la regió de Bretanya, al departament de Costes del Nord. L'any 1999 tenia 939 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1028 | 1068 | 988 | 932 | 944 | 939 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Michel Fablet | |
# Leont (orador)

Leont (en llatí Leo o Leon, en grec antic Λέων, -οντος) fou un orador i ambaixador atenenc que junt amb Timàgoras va ser enviat l'any 367 aC a la cort persa, on també van anar al mateix temps ambaixadors de Tebes, Esparta i altres estats grecs.
El tebà Pelòpidas va obtenir del rei persa Artaxerxes tot el que li va demanar i Lleó va protestar en debades contra un decret que obligava Atenes a entregar tots els seus vaixells. Timàgoras, en canvi, es va guanyar el favor del rei persa, quan li va donar la raó i va donar suport a les seves concessions a Tebes. Aquesta conducta no va agradar a Lleó que a la tornada va denunciar al seu col·lega que finalment va ser condemnat a mort.

## Referències

* ↑ 6.Leo or Leon a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 734
Viccionari
# Rubén Marino Navarro

Rubén Marino Navarro (30 de març de 1933 - 14 de juliol de 2003) fou un futbolista argentí. Va formar part de l'equip argentí a la Copa del Món de 1962.

## Referències

* ↑ Rubén Marino Navarro a Find A Grave (anglès)
* ↑ «NASL 1967». Arxivat de l'original el 2019-03-28. [Consulta: 14 març 2018].
* ↑ «NASL 1968». Arxivat de l'original el 2015-07-26. [Consulta: 14 març 2018].
* ↑ Mamrud, Roberto. «Appearances for Argentina National Team». Rec.Sport.Soccer Statistics Foundation, 06-04-2011. [Consulta: 15 maig 2011].
* ↑ Rubén Marino Navarro Fitxa i estadístiques a la FIFA
# Torremocha de Jiloca

Torremotxa de Xiloca (català), Torremocha de Xiloca (aragonès), Torremocha de Jiloca (castellà) és un municipi d'Aragó, situat a la província de Terol i enquadrat a la comarca de la Comunitat de Terol. Està a la riba del riu Jiloca-Xiloca.
# Chaplin

«Chaplin» té aquests significats:
* Chaplin (pel·lícula), biopic dirigit per Richard Attenborough i estrenat en 1992
* Chaplin (musical de 2006)
* Biografies:
** Charles Chaplin (1889 - 1977), actor i director de cinema
** Geraldine Chaplin (1944), actriu de cinema, filla de Charles Chaplin
** Tom Chaplin (1979), cantant del grup anglès Keane
# Kimbolton (Ohio)

Kimbolton és una població del Comtat de Guernsey a l'estat d'Ohio dels Estats Units d'Amèrica.

## Demografia

Segons el cens dels Estats Units del 2000 Kimbolton tenia 190 habitants., 57 habitatges, i 44 famílies. La densitat de població era de 305,7 habitants/km².
Dels 57 habitatges en un 38,6% hi vivien nens de menys de 18 anys, en un 66,7% hi vivien parelles casades, en un 7% dones solteres, i en un 22,8% no eren unitats familiars. En el 22,8% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,2.
Per edats la població es repartia de la següent manera: un 24,2% tenia menys de 18 anys, un 8,4% entre 18 i 24, un 25,8% entre 25 i 44, un 16,3% de 45 a 60 i un 25,3% 65 anys o més.
L'edat mediana era de 40 anys. Per cada 100 dones de 18 o més anys hi havia 100 homes.
La renda mediana per habitatge era de 21.625 $ i la renda mediana per família de 23.750 $. Els homes tenien una renda mediana de 27.500 $ mentre que les dones 22.500 $. La renda per capita de la població era de 13.370 $. Aproximadament el 23,8% de les famílies i el 30,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kimbolton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Kimbolton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Publi Mummi Sisenna

Publi Mummi Sisenna (llatí: Publius Mummius Sisenna) va ser un polític romà del segle ii.
L'any 133 va ser nomenat cònsol a Roma, sota l'emperador Hadrià. Malgrat que no tenia experiència militar ni administrativa, aquell mateix any va ser escollit per Hadrià com a nou governador de Britànnia, quan el governador que hi havia, Sext Juli Sever, va ser enviat amb urgència a Judea per sufocar la Revolta de Bar Kokhebà.
El fet d'escollir a algú sense experiència per substituir a una figura tan important com Juli Sever indica que l'Imperi estava és una situació d'emergència. De totes maneres, quan Sisenna va ser enviat a Britànnia ja tenia cinquanta anys i era considerat un home de gran experiència, qualitat molt valorada entre els romans. El seu període al càrrec de la província va ser pacífic i és probable que acabés la construcció del Mur d'Hadrià.

## Referències

* ↑ Birley, Anthony R. The Fasti of Roman Britain. Oxford: Clarendon Press, 1982, p. 109,110 i 249. ISBN 9780198148210.
# Terelle

Terelle és un comune (municipi) de la província de Frosinone, a la regió italiana del Laci, situat a uns 110 km al sud-est de Roma i a uns 35 km a l'est de Frosinone.
Terelle limita amb els municipis d'Atina, Belmonte Castello, Casalattico, Cassino, Colle San Magno, Piedimonte San Germano, Sant'Elia Fiumerapido i Villa Santa Lucia.
A 1 de gener de 2019 tenia 353 habitants.

## Referències

* ↑ ISTAT - Resident population on 1st January

## Enllaços externs

* web oficial (italià)
# 133

* Per a altres significats, vegeu «Nombre 133».

## Esdeveniments

* Són cònsols de Roma Nummi Sisenna i Marc Antoni Hiber.
* Judea: Revolta de Bar Kokhebà en contra de la prohibició de la circumcisió establerta per Hadrià.
# Castore

J.Carter Sporting Club Limited (que opera sota la marca Castore) és un fabricant britànic de roba esportiva i atlètica, amb seu a Manchester, Anglaterra. Els seus productes es venen en més de 50 països de tot el món i té acords de patrocini amb equips de futbol, tennis, Fórmula 1, MotoGP, rugbi i criquet.

## Història

L'empresa va ser fundada en 2015 pels germans Thomas (nascuts al setembre de 1989) i Philip Beahon (nascut al novembre de 1992) quan tenien 25 i 22 anys respectivament. Thomas havia estat jugador professional de futbol juvenil al Tranmere Rovers entre els 17 i els 21 anys, abans de passar pel Jerez Industrial a Espanya i assistir a l'acadèmia de futbol de Glenn Hoddle. Philip va jugar al criquet semiprofessionalment en els clubs de criquet de Cheshire i Lancashire.
Els germans van deixar les seves carreres esportives el 2013 i es van traslladar a Londres per a treballar en l'àmbit de les finances en un esforç per recaptar diners per a la seva empresa de roba esportiva; Thomas va treballar al Lloyds Bank i Philip a Deloitte. Durant la seva estada a Londres van començar el seu estudi de mercat entrevistant amos de gimnasos d'alta gamma i fitxant diversos inversors prolífics de les indústries de la moda i l'esport. Castore es va llançar en línia el 2016. El 2019 Forbes va incloure a la parella en la seva llista de "30 menors de 30 anys".

## Referències

* ↑ Houghton, Tom. «Brothers set to take on the world with their luxury sportswear brand». Business Live, 28-04-2021. [Consulta: 21 agost 2021].
* 1 2 3 4 5 6 Gavin, Dearbhla. «The young brothers who signed up Andy Murray». BBC News, 23-09-2019. Arxivat de l'original el 2019-09-23. [Consulta: 31 octubre 2020].
* ↑ Houghton, Tom. «The ex-athlete brothers who signed Andy Murray now taking on the world with luxury sportswear brand Castore». BusinessLive, 02-01-2020. Arxivat de l'original el 2020-01-02. [Consulta: 18 novembre 2020].
* ↑ «Castore». Forbes. Arxivat de l'original el 2021-07-19. [Consulta: 18 novembre 2020].
# Sobieslaw Zasada

Sobiesław Jan Zasada (Dąbrowa Górnicza, Polònia; 27 de gener de 1930) és un pilot de ral·li polonès actualment retirat que va guanyar en tres ocasions el Campionat d'Europa de Ral·lis en els anys 1966, 1967 i 1971, de manera que conjuntament amb Luca Rossetti i Kajetan Kajetanowicz és el pilot amb major nombre de títols continentals. A més a més, fou subcampió a les edicions de 1968, 1969 i 1972.
Paral·lelament també va guanyar el Campionat de Polònia de Ral·lis els anys 1967, 1968 i 1973 i va disputar diversos ral·lis de les primeres edicions del Campionat Mundial de Ral·lis com el Ral·li Safari, el Ral·li dels Rideau Lakes i el Ral·li Press-on-Regardless.
L'any 2021, amb 91 anys, va pendre part al Ral·li Safari, esdevenint la persona de major edat de la història en pendre part d'un ral·li del Campionat Mundial. Zasada va participar amb un Ford Fiesta Rally3 del equip M-Sport, però malauradament va tenir que abandonar.

## Referències

* ↑ «Ogromny pech Sobiesława Zasady! 91-latkowi zabrakło dwóch kilometrów. "Mam żal do organizatorów"» (en polonès). [Consulta: 1r juliol 2022].
# Falatell

El Falatell és el ceptre del Rei Carnestoltes al Carnaval de Terra Endins de Torelló.
Segons la llegenda del Carnaval de Terra Endins, el falatell va ser construït per Xapot el Bruixot després d'un pacte amb el diable a canvi de la vida eterna.
El Falatell s'utilitza per designar el Rei Carnestoltes de cada edició. El Falatell reconeix un vilatà de Torelló com a legítim descendent del Rei Carnestoltes durant l'acte de presentació del Carnaval.

## Referències

* ↑ «PRESENTACIÓ – Carnaval de Terra Endins de Torelló». [Consulta: 26 novembre 2019].
# Chrysiptera cymatilis

Chrysiptera cymatilis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 3,6 cm de longitud total.

## Distribució geogràfica

Es troba a Papua Nova Guinea.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Chrysiptera glauca

Chrysiptera glauca és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba des de l'Àfrica oriental fins a les Illes de la Línia, Pitcairn, Japó i Austràlia.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sench Èli d'Aubrac

Sench Eli d'Aubrac [sen'djeli/sen'tsheli] (en francès Saint-Chély-d'Aubrac) és un municipi del departament francès de l'Avairon, a la regió d'Occitània. Està situat a l'Aubrac i té una estació d'esquí.

## Referències

* ↑ https://books.google.cat/books?id=hyaV-OpOMNcC&printsec=frontcover&hl=ca#v=onepage&q&f=false
* ↑ Toponímia occitana
# Catifa rodant

Una catifa rodant és un remuntador consistent en una tira mòbil sobre la qual es col·loca l'esquiador i és dut muntanya amunt. El seu funcionament és anàleg al de les cintes transportadores que hi ha a força aeroports. És imprescindible que després de nevades fortes se'm tregui la neu del damunt. Només admet trajectes curts (sempre inferiors als 300m) i inclinacions petites. En general és utilitzat en zones de debutants, on tendeix a substituir els telecordes per la seva facilitat d'embarcament i desembarcament, així com comoditat durant el trajecte.

## Referències

* ↑ «Technical Information for lifts». SkiLifts.org. Arxivat de l'original el 2007-02-06. [Consulta: 16 abril 2007].
# Cicatriz

Cicatriz és un grup musical de Gasteiz (Euskal Herria), primerament anomenat Cicatriz en la matriz, escurçant més tard el seu nom a Cicatriz, sorgit en l'època del rock radical basc, anys 80, encapçalat per Natxo Etxebarrieta. La seva discografia comprèn 4 discos d'estudi i un últim en directe. Quatre integrants del grup han mort de sida o sobredosi.

## Història
### Primers anys

La banda es va formar el 1983, en un centre de desintoxicació de Las Nieves, a Gasteiz, com a teràpia de grup. Anomenaren el grup "Cicatriz en la Matriz", en el qual cantava Natxo Etxebarrieta i la seua nòvia, Marieli Arroniz Poti, junt amb Pescadilla (guitarra), Emilio (que va ser substituït després per Manolo -baix-) y Toñin (bateria). Després del primer concert, entraren dos membres que esdevingueren importants; Pedro Landatxe, a la bateria, i José Arteaga (alias Pepín, o Pepino), a la guitarra, procedents del grup Los Freaks, en què també en va formar part Juanjo Eguizabal com a cantant, autor de diverses lletres de Cicatriz i creador de l'art d'Inadaptados. Convé destacar que, aquest grup tocava en els seus concerts «Botes de humo» i «Aprieta el gatillo» que, posteriorment, passarien a ser de Cicatriz (la música d'aquestes cançons la va compondre Landatxe, i les lletres Eguizabal). Aquesta formació (Natxo, Poti, Pedro, Manolo i Pepín), va enregistrar una maqueta, que es va perdre en les inundacions de Bilbao de 1983, i una altra a Pamplona, en 1984, amb temes que, més tard, recuperarien en els seus àlbums oficiales, com ara «Botes de humo», «Cuidado burócratas» o «Aprieta el gatillo». Durant el mateix any, Poti va abandonar el grup, després de deixar la seua relació sentimental amb Natxo.
En 1985, ja amb el nom de "Cicatriz" i amb José Luis Pakito Rodrigo al baix, gravaren la seua primera referència oficial, l'anomenat «Disco de los cuatro» (Soñua), amb Kortatu, Jotakie y Kontuz-Hi!. Cicatriz contribuïren amb tres cançons: «Escupe», «Cuidado burócratas» i «Enemigo público» (coneguda també com «Aprieta el gatillo»). Cicatriz esdevingueren molt coneguts al País Basc, gràcies a la seua actitud de provocació constant i als seus enèrgics directes.

### Primer disc d'estudi
## Discografia

* Cicatriz en la matriz - Maqueta (1983)
* Inadaptados (1985)
* 4 años, 2 meses i 1 día (1991)
* Colgado por tí (1992)
* En directo (1994)

## Referències

* ↑ «ESQUINAS ROTAS - MÚSICA: CICATRIZ BIOGRAFÍA» (en castellà). Arxivat de l'original el 2020-12-04. [Consulta: 27 desembre 2022].
* ↑ «Entrevista a Goar Cicatriz - Noviembre de 2009» (en castellà). [Consulta: 27 desembre 2022].
* ↑ «ESQUINAS ROTAS - MÚSICA: CICATRIZ DISCOGRAFÍA» (en castellà). Arxivat de l'original el 2016-04-08. [Consulta: 27 desembre 2022].
# Stand Watie

Stand Watie o De Gata Ga (es manté ferm) (Rome, Geòrgia, 1806- Oklahoma, 1871) fou un dirigent cherokee. Fou educat per missioners, com el seu germà Elias Boudinot, i va col·laborar al Cherokee Phoenix. Fou un dels caps cherokees que signaren el tractat de New Echota el 1838 i marxà a Oklahoma, on el 1861 fou coronel de l'exèrcit confederat. El 1864 arribà a brigadier general, oposat a John Ross, i es destacà per destruir les propietats dels cherokees que donaren suport a la Unió. Fou un dels darrers oficials confederats en rendir-se el 23 de juny del 1865 dos mesos després de Lee, i el 1866 encapçalà la delegació cherokee que visità Washington. Els darrers anys es dedicà als negocis de conreu de tabac i col·laborà en el recull de mites i llegendes cherokees.

## Enllaços externs

* (anglès) Biografia a civilwarhome.com